|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ  ΚΑΙ ΑΘΛΗΤΙΣΜΟΥ**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ ΘΜ. & Δ/ ΘΜ. ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**  **ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ   ΠΕΡΙΒΑΛΛΟΝ ΚΑΙ ΤΗΝ ΑΕΙΦΟΡΙΑ ΘΕΡΜΗΣ**    Τ.Θ. : 4005, Λιβάδι  Τ.Κ. – Πόλη : 57006 Θέρμη  Πληροφορίες: Λουκία Λιθοξοΐδου  Email : kepea.thermis.livadi@gmail.com  Τηλέφωνο : 23960 61210, 6944246338  Ιστολόγιο : [blogs.sch.gr/kepea.thermis-livadi](https://blogs.sch.gr/kepea-livadi/) | **Θέρμη, 14/09/2023**  **Αριθμ. Πρωτ.: 124** | |
| **Προς:**  **Κοιν.:** | Σχολικές Μονάδες Πρωτοβάθμιας & Δευτεροβάθμιας Εκπαίδευσης  Κεντρικής Μακεδονίας  (δια των Υπευθύνων Περιβαλλοντικής Εκπαίδευσης)  -Περιφερειακή Δ/νση Εκπ/σης Κεντρικής Μακεδονίας  -1ο, 2ο, 3ο, 4ο ΠΕΚΕΣ Κ. Μακεδονίας  -ΥΠΑΙΘΑ, Δ/νση Υποστήριξης Προγραμμάτων και Εκπαίδευσης για την Αειφορία, Τμήμα Α’ Εκπαίδευσης για το Περιβάλλον και την Αειφορία  -Αντιδήμαρχο Παιδείας Δήμου Θέρμης, κο. Αποστόλου  -ΙΝΕΔΙΒΙΜ |

**ΘΕΜΑ: Πρόσκληση σχολείων για συμμετοχή στα εκπαιδευτικά προγράμματα του ΚΕΠΕΑ Θέρμης**

Το ΚΕΠΕΑ Θέμης προγραμματίζει την υλοποίηση **δια ζώσης εκπαιδευτικών προγραμμάτων** για την περίοδο **Οκτωβρίου - Δεκεμβρίου 2023,** για τις σχολικές ομάδες της Πρωτοβάθμιας και Δευτεροβάθμιας Εκπαίδευσης της Περιφερειακής Ενότητας Κεντρικής Μακεδονίας.

Τα εκπαιδευτικά προγράμματα που θα υλοποιηθούν την παραπάνω περίοδο από το ΚΕΠΕΑ Θέρμης είναι επτά. Η εφαρμογή των δύο τελευταίων προγραμμάτων (6 & 7) θα είναι πιλοτική. Αναλυτικά τα θέματα και οι σχολικές βαθμίδες στις οποίες απευθύνονται είναι:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **α/α** | **Τίτλος Προγράμματος** |  | **Α/θμια** | | | | | | **Β/θμια** | | | | | | | **ΣΔΕ** |
| **Νήπια** | **Α** | **Β** | **Γ** | **Δ** | **Ε** | **Στ** | **Γυμνάσιο** | | | **Λύκειο**  **ΓΕΛ - ΕΠΑΛ** | | | **Ειδική Αγωγή** |
| **Α** | **Β** | **Γ** | **Α** | **Β** | **Γ** |
| 1 | Ανακαλύπτοντας τη ζωή στα δάση του τόπου μας | **Χ** | **Χ** | **Χ** | **X** | **X** | **X** | **X** | **X** | **X** | **X** | **X** | **X** | **X** | **Χ** | **Χ** |
| 2 | Παραδοσιακή αρχιτεκτονική, παραδοσιακός τρόπος ζωής και αειφορία |  |  |  | **Χ** | **Χ** | **Χ** | **Χ** | **X** | **X** | **X** | **X** | **X** | **X** |  | **Χ** |
| 3 | Βιοποικιλότητα και παραδοσιακές καλλιέργειες |  |  |  | **X** | **X** | **X** | **X** | **X** | **X** | **X** | **X** | **X** | **X** | **Χ** | **Χ** |
| 4 | Περιβαλλοντικά παιχνιδο-ζητήματα στο φράγμα Θέρμης | **Χ** | **Χ** | Χ | **Χ** | **Χ** | **Χ** | **Χ** | **Χ** | **Χ** | **Χ** | **Χ** | **Χ** | **Χ** | **Χ** |  |
| 5 | Καταναλώνω, δεν αποτελειώνω! | **Χ** | **Χ** | Χ | **Χ** | **Χ** | **Χ** | **Χ** | **Χ** | **Χ** | **Χ** | **Χ** | **Χ** | **Χ** |  | **Χ** |
| 6 | Θα ξαναέβαφα γαλάζια τη θάλασσα! |  |  |  |  |  |  |  | **Χ** | **Χ** | **Χ** | **Χ** | **Χ** | **Χ** |  |  |
| 7 | Δρω για τον αέρα |  |  |  |  |  | **Χ** | **Χ** | **Χ** | **Χ** | **Χ** | **Χ** | **Χ** | **Χ** |  |  |

Καλούμε τις/τους εκπαιδευτικούς, που ενδιαφέρονται να υλοποιήσουν με το τμήμα τους ένα από τα παραπάνω εκπαιδευτικά προγράμματα, να υποβάλλουν την αίτησή τους ηλεκτρονικά μέχρι την **Τρίτη 26 Σεπτεμβρίου 2023** στο σύνδεσμο <https://forms.gle/LVNUWqaxnzG8f9fz6>

Τα δια ζώσης προγράμματα του ΚΕΠΕΑ είναι ημερήσια και υλοποιούνται από τις 9:30 έως τη 13:00. Παρακαλούμε πολύ για την τήρηση του ωραρίου. Ο αριθμός των μαθητριών/τών του σχολικού τμήματος που θα συμμετάσχει στο πρόγραμμα δεν μπορεί να υπερβαίνει τα 27 άτομα.

Η ημερομηνία της επίσκεψης θα οριστεί μετά από επικοινωνία του ΚΕΠΕΑ Θέρμης με το σχολείο και την/ τον υπεύθυνη/ ο εκπαιδευτικό.

**Όροι συμμετοχής**

Οι ενδιαφερόμενες/οι εκπαιδευτικοί παρακαλούνται να συμπληρώνουν ηλεκτρονικά τη φόρμα αίτησης συμμετοχής.

Σε περίπτωση που ο αριθμός των αιτήσεων είναι μεγάλος θα δοθεί προτεραιότητα σε σχολικά τμήματα που ανήκουν στις Διευθύνσεις Εκπαίδευσης της Θεσσαλονίκης και στο Δήμο Θέρμης.

Επισημαίνεται ότι θα ακολουθήσει και δεύτερη περίοδος υλοποίησης προγραμμάτων, μετά από την έκδοση σχετικής εγκυκλίου του Υπουργείου Παιδείας, Θρησκευμάτων και Αθλητισμού.

Σύντομη περιγραφή των προγραμμάτων που θα υλοποιηθούν   
την περίοδο Οκτωβρίου – Δεκεμβρίου 2023

1. **Ανακαλύπτοντας τη ζωή στα δάση του τόπου μας**

**Κατάλληλο για μαθήτριες/τές:** Νηπιαγωγείου, Δημοτικού, Γυμνασίου, Λυκείου (Γενικού κι Επαγγελματικού), ΣΔΕ, Ειδικής Αγωγής- με ανάλογες προσαρμογές στο περιεχόμενο ανάλογα με τη βαθμίδα

**Χώρος υλοποίησης:** Στο δάσος του Λιβαδίου και στους χώρους του ΚΕΠΕΑ Θέρμης.

**Περιγραφή:** Καταγράφουμε τα διάφορα είδη δέντρων. Παρατηρούμε άλλα είδη βλάστησης στο δάσος (π.χ. τα μανιτάρια). Εστιάζουμε στην έννοια του ενδιαιτήματος και αναζητούμε ίχνη ζωής από έντομα, πουλιά, μικρά και μεγάλα ζώα. Προσεγγίζουμε τις έννοιες της τροφικής αλυσίδας, της τροφικής πυραμίδας και του οικοσυστήματος. Τι θα συμβεί, αν για οποιοδήποτε λόγο (πυρκαγιές, υλοτόμηση, κ.α.) διαταραχτεί η οικολογική ισορροπία; Οι αρνητικές συνέπειες αυτής της προοπτικής οδηγούν στην ανάδυση της ανάγκης να προστατευτεί το δάσος. Μαζί με τις μαθήτριες/ τές διερευνούμε διαφορετικές αξιακές προσεγγίσεις.

1. **Παραδοσιακή αρχιτεκτονική και αειφορικός τρόπος ζωής**

**Κατάλληλο για μαθήτριες/τές**: Γ’ – Στ’ Δημοτικού**,** Γυμνασίου, Λυκείου (Γενικού κι Επαγγελματικού), ΣΔΕ - με ανάλογες προσαρμογές στο περιεχόμενο ανάλογα με τη βαθμίδα

**Χώρος υλοποίησης:** Στον οικισμό του Λιβαδίου και στους χώρους του ΚΕΠΕΑ Θέρμης.

**Περιγραφή:** Το πρόγραμμα προσεγγίζει τον παραδοσιακό τρόπο ζωής (παραδόσεις, επαγγέλματα, τοπικά προϊόντα), την τοπική ιστορία και την παραδοσιακή αρχιτεκτονική. Εστιάζει στη σημασία τους και την αειφορική προοπτική της αξιοποίησής τους, τόσο στην εκπαίδευση όσο και μέσα από εναλλακτικές μορφές τουρισμού. Οι συμμετέχοντες/ουσες στη διαδρομή τους στον οικισμό παρατηρούν και καταγράφουν, φωτογραφίζουν και διερευνούν. Εξοικειώνονται με το ανθρωπογενές περιβάλλον της περιοχής και εκφράζουν τις ιδέες τους για βελτίωση της υπάρχουσας κατάστασης, με στόχο μια βιώσιμη ανάπτυξη.

1. **Βιοποικιλότητα και παραδοσιακές καλλιέργειες**

**Κατάλληλο για μαθήτριες/τές:** Γ’ – Στ’ Δημοτικού, Γυμνασίου, Λυκείου (Γενικού κι Επαγγελματικού), ΣΔΕ, Ειδικής Αγωγής- με προσαρμογές στο περιεχόμενο ανάλογα με τη βαθμίδα

**Χώρος υλοποίησης:** Το πρόγραμμα υλοποιείται στους χώρους του ΚΕΠΕΑ και στο δάσος του Λιβαδίου.

**Περιγραφή:** Το πρόγραμμα εστιάζει στην ανάγκη διατήρησης της βιοποικιλότητας και των παραδοσιακών ποικιλιών καλλιέργειας σε τοπικό και παγκόσμιο επίπεδο. Οι συμμετέχοντες/ουσες παρατηρούν και καταγράφουν βασικά είδη χλωρίδας και πανίδας της περιοχής. Εξοικειώνονται με τις έννοιες του ενδημισμού, της βιοποικιλότητας, του οικοσυστήματος και της ποικιλομορφίας των καλλιεργήσιμων ειδών και εκφράζουν τις ιδέες τους για βελτίωση της υπάρχουσας κατάστασης με στόχο την διατήρηση και ανάπτυξη των ειδών.

1. **Περιβαλλοντικά παιχνιδοζητήματα στο φράγμα Θέρμης**

**Κατάλληλο για μαθήτριες/τές:** Νηπιαγωγείου, Δημοτικού, Γυμνασίου, Ειδικής Αγωγής -με προσαρμογές στο περιεχόμενο ανάλογα με τη βαθμίδα.

**Χώρος υλοποίησης:** Το πρόγραμμα υλοποιείται στην περιοχή του φράγματος Θέρμης και του πάρκου του ΦοΔΣΑ Κεντρικής Μακεδονίας.

**Περιγραφή:**

Α’ ΠΑΙΧΝΙΔΟ – ΖΗΤΗΜΑ: ΔΙΑΧΕΙΡΙΣΗ ΑΠΟΡΡΙΜΜΑΤΩΝ

* Παρακολουθούμε μία εκπαιδευτική προβολή
* Δουλεύουμε σε ομάδες με θέμα την επαναχρησιμοποίηση
* Βλέπουμε το παράδειγμα της κομποστοποίησης

Β’ ΠΑΙΧΝΙΔΟ – ΖΗΤΗΜΑ: ΦΡΑΓΜΑ ΘΕΡΜΗΣ

* Μέσα από παιγνιώδεις δραστηριότητες τα παιδιά γνωρίζουν τη χλωρίδα και την πανίδα του πάρκου.
* Η ευρύτερη έκταση χρησιμοποιείται κυρίως ως χώρος αναψυχής. Τι μπορούν να κάνουν οι επισκέπτες για να μην ενοχλούν τα έμβια όντα; Οι μαθήτριες/ τές ενθαρρύνονται να καταθέσουν τις προτάσεις τους.

1. **Καταναλώνω, ΔΕΝ αποτελειώνω!**

**Κατάλληλο για μαθήτριες/τές**: Νηπιαγωγείου, Δημοτικού, Γυμνασίου, Λυκείου (Γενικού κι Επαγγελματικού), ΣΔΕ - με προσαρμογές στο περιεχόμενο ανάλογα με τη βαθμίδα

**Χώρος υλοποίησης:** Στους χώρους εκπαίδευσης του ΚΕΠΕΑ Θέρμης και στο δάσος του Λιβαδίου.

**Περιγραφή προγράμματος**

* Συζητάμε για τις καταναλωτικές μας συνήθειες, τις πρώτες ύλες των προϊόντων και την προέλευσή τους. Πόσο πραγματικά χρειαζόμαστε όλα αυτά τα αντικείμενα;
* Κοινωνική δικαιοσύνη: έχουν όλες οι χώρες την ίδια πρόσβαση στους πόρους της γης;
* Η βιωσιμότητα των φυσικών πόρων – τα δικαιώματα των επόμενων γενεών: πόσο είμαστε πρόθυμοι να περιορίσουμε τη σημερινή κατανάλωση για να εξασφαλίσουμε μία καλύτερη ποιότητα ζωής για τις μελλοντικές γενιές;  
  Τι μπορούμε να κάνουμε για να συμβάλουμε στην επίλυση του ζητήματος σε προσωπικό, κοινωνικό και παγκόσμιο επίπεδο;

1. **Θα ξαναέβαφα γαλάζια την θάλασσα!** *(πιλοτικό)*

**Κατάλληλο για μαθήτριες/τές**: Γυμνασίου, Λυκείου (Γενικού κι Επαγγελματικού), με προσαρμογές στο περιεχόμενο ανάλογα με τη βαθμίδα.

**Χώρος υλοποίησης**: Στην παράκτια περιοχή της Καλαμαριάς και σε παιδικές βιβλιοθήκες του δήμου.

**Περιγραφή**: Το πρόγραμμα εστιάζει στα παράκτια οικοσυστήματα και στο πρόβλημα της ύπαρξης μικροπλαστικών στη θάλασσα. Μέσα από δράσεις καθαρισμού της ακτογραμμής ταξινομούνται τα απορρίμματα, ενώ γίνεται καταγραφή της παράκτιας βιοποικιλότητας δίπλα στο αστικό περιβάλλον, με στόχο την ευαισθητοποίηση για τη ρύπανση από πλαστικά στις ελληνικές θάλασσες και τη διατήρηση της θαλάσσιας βιοποικιλότητας. Με αυτό το στόχο μελετούμε την πιθανότητα βιώσιμης ανάπτυξης και αξιοποίησης του παραλιακού μετώπου.

1. **Δρω για τον αέρα** *(πιλοτικό)*

*Το πρόγραμμα αυτό σχετίζεται με το υπό ίδρυση τοπικό δίκτυο Περιβαλλοντικής Εκπαίδευσης του ΚΕΠΕΑ Θέρμης «Καταγράφοντας την αέρια ρύπανση». (Θα ακολουθήσει πρόσκληση για συμμετοχή των σχολικών μονάδων στο παραπάνω δίκτυο).*

**Κατάλληλο για μαθήτριες/τές:** Ε’ – Στ’ Δημοτικού, Γυμνασίου, Λυκείου (Γενικού κι Επαγγελματικού), με προσαρμογές στο περιεχόμενο ανάλογα με τη βαθμίδα.

**Χώρος υλοποίησης:** Στο κτίριο εκπαίδευσης του ΚΕΠΕΑ Θέρμης, στον οικισμό και το δάσος του Λιβαδίου. Κατόπιν συνεννόησης με τη σχολική μονάδα το πρόγραμμα μπορεί να εφαρμοστεί στο συνεργαζόμενο σχολείο και τη γειτονιά του.

**Περιγραφή**: Το πρόγραμμα εστιάζει στις μετρήσεις αιωρούμενων σωματιδίων από τους μαθητές σε εσωτερικό χώρο, σε εξωτερικό χώρο εντός οικισμού και εξωτερικό χώρο μέσα στο δάσος ή στη γειτονιά της σχολικής μονάδας. Οι μετρήσεις αυτές γίνονται ως εργαλείο για την δραστηριοποίηση των παιδιών ως “citizen scientists” με την καταγραφή, ανάλυση και προβληματισμό ως προς την αυξημένη συγκέντρωση αιωρούμενων σωματιδίων, που αποτελεί στις μέρες μας ένα μείζον περιβαλλοντικό πρόβλημα ρύπανσης με συνέπειες ακραία καιρικά φαινόμενα και σοβαρότατες επιπτώσεις στην ανθρώπινη υγεία.

Σας ευχόμαστε καλή και δημιουργική σχολική χρονιά!

Με εκτίμηση

Η Προϊσταμένη του ΚΕΠΕΑ Θέρμης



Λουκία Λιθοξοΐδου, Phd.